கேள்வி: அப்துல்லா சிடி - இளம் மலாயர் ஒன்றியம் பற்றி நீங்கள் என்ன அறிந்துள்ளீர்கள்?
பதில்: இளைஞனாக இருந்த போது, அவர் ’இளம் மலாயர் ஒன்றியம்’ அமைப்பில் சேர்ந்தார். மேலும் சப்பானிய ஆக்கிரமிப்பின் ஆரம்ப கட்டங்களில் பேராக்கில் உள்ள லம்போர் மாவட்டத்தில் இளம் மலாய் ஒன்றியத்தின் செயலாளராக இருந்தார். இரண்டாம் உலகப் போர் பிறகு, அக்டோபர் 1945-இல் மலாய் தேசியக் கட்சியை அமைப்பதில் அப்துல்லா சிடி ஈடுபட்டார்.
கேள்வி: அப்துல்லா சிடி - மலாயா அவசரகாலம் பற்றி தகவல் சொல்.
பதில்: பிரித்தானியர்கள் மலாயா அவசரகாலம் அறிவித்த போது, அப்துல்லா சிடி, மலாயா கம்யூனிஸ்டு கட்சி; அங்காத்தான் மூடா இன்சாப் அமைப்பின் உறுப்பினர்கள் பலரை மலாயா காடுகளில் பிரித்தானிய எதிர்ப்பு கெரில்லா புரட்சியில் ஈடுபடுத்தினார். ஜூலை 1948 இல், வடக்கு பகாங்கில் பிடிபட்டார். ஆனாலும் அவர் தப்பித்தார். 12 மே 1949-இல், பகாங், தெமர்லோவில் பிரித்தானிய மலாயா 10-ஆவது படைப் பிரிவைத் தொடக்கினார். மேலும் 1989-ஆம் ஆண்டு வரை அதன் தலைவராக இருந்தார்.
கேள்வி: அப்துல்லா சிடி - அரசாங்கத்துடன் அமைதி ஒப்பந்தம் பற்றி தகவல் சொல்.
பதில்: பற்பல போராட்டங்களுக்குப் பிற்கு, 1989 டிசம்பர் 2-ஆம் தேதி, மலேசிய அரசாங்கத்துடன் அமைதி ஒப்பந்தத்தில் கையெழுத்திட்டார். அதன் பின்னர் மலேசிய அரசாங்கத்திற்கு எதிரான ஆயுதப் போராட்டம் ஒரு முடிவுக்கு வந்தது. அப்துல்லா சிடி, மலாயாவை ஆட்சி செய்த பிரித்தானியர்களுக்கு எதிராகப் பல ஆயுதப் போர்களில் ஈடுபட்டார். அந்தப் போர்களில் பலத்த காயங்களுக்கும் உள்ளானார்.
கேள்வி: அப்துல்லா சிடி - சூரியானி அப்துல்லா குறித்து விரிவாக சொல்லுங்கள்.
பதில்: பிரித்தானிய மலாயாயின் தலைவர்களில் ஒருவராக இருந்த சூரியானி அப்துல்லா எனும் நீ எங் மிங் சிங் (''née Eng Ming Ching'') என்பவரை பிப்ரவரி 1955-இல் மணந்தார். போர் அமைதிக்குப் பின்னர், இருவரும் அவர்கள் தாய்லாந்து, சுக்கிரின் எனும் பகுதியில் வாழ்ந்தனர். 2013-இல் சூரியானி மரணம் அடைந்தார்.